Diari Oficial de la Generalitat Valenciana


Sumari del DOGV 9381, del 12-07-2022 (2022/6598)

ACORD de 8 de juliol, del director general de LABORA Servei Valencià d'Ocupació i Formació, pel qual s'amplia el termini per a la justificació de la subvenció establit en la Resolució de 27 de desembre de 2021, del director general de LABORA Servei Valencià d'Ocupació i Formació, per la qual es convoca per a l'exercici 2022 el Programa d'incentius a la contractació de persones desocupades menors de trenta anys per entitats locals de la Comunitat Valenciana, en el marc del Programa operatiu del Fons Social Europeu 2014-2020 de la Comunitat Valenciana. Programa «EMPUJU 2022».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6598


Data del document
:   08-07-2022

Organisme emissor
:   Labora, Servici Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * ajuda pública
    * aturat
    * administració local

ACORD de 8 de juliol, del director general de LABORA Servei Valencià d'Ocupació i Formació, pel qual s'amplia el termini per a la justificació de la subvenció establit en la Resolució de 27 de desembre de 2021, del director general de LABORA Servei Valencià d'Ocupació i Formació, per la qual es convoca per a l'exercici 2022 el Programa d'incentius a la contractació de persones desocupades menors de trenta anys per entitats locals de la Comunitat Valenciana, en el marc del Programa operatiu del Fons Social Europeu 2014-2020 de la Comunitat Valenciana. Programa «EMPUJU 2022». [2022/6598]  
El 4 de març de 2022 es va publicar en el Diari Oficial de la Generalitat Valenciana la Resolució de 27 de desembre de 2021, del director general de LABORA Servei Valencià d'Ocupació i Formació, per la qual es convoca per a l'exercici 2022 el Programa d'incentius a la contractació de persones desocupades menors de 30 anys per entitats locals de la Comunitat Valenciana, en el marc del Programa operatiu del Fons Social Europeu 2014-2020 de la Comunitat Valenciana. Programa «EMPUJU 2022»; d'ara en avant Resolució de 27 de desembre de 2021.  
  
El punt resolutiu catorzé de la Resolució de 27 de desembre de 2021 estableix que «La justificació de la subvenció concedida s'efectuarà en el termini de 2 mesos des de la notificació de la resolució de concessió [...]». En consideració a les dificultats i demores que poden derivar-se de la realització dels processos de selecció de treballadors en ple període vacacional i atés que no es perjudiquen drets de tercers, resulta aconsellable ampliar l'esmentat termini a fi de no comprometre el desenvolupament dels processos de selecció i garantir l'adequada execució del programa.  
En virtut d'això, i de conformitat amb la disposició final primera de l'Ordre 7/2019, de 25 d'abril, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa d'incentius a la contractació de persones desocupades per entitats locals de la Comunitat Valenciana; de l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i de l'article 70.1 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.  
  
  
ACORDE  
  
Ampliar en un mes el termini de dos mesos fixat inicialment per a la contractació de persones treballadores i per a la justificació de la subvenció, establit en el punt resolutiu catorzé de la Resolució de 27 de desembre de 2021.  
Contra aquest acord d'ampliació no és possible interposar cap recurs.  
  
València, 8 de juliol de 2022.- El director general de LABORA Servei Valencià d'Ocupació i Formació: Enric Nomdedéu i Biosca.